ระเบียบกรมวิทยาศาสตร์บริการระเบียบกรมวิทยาศาสตร์บริการว่าด้วยข้อมูลข่าวสารของราชการพ.ศ.๒๕๕๐ โดยที่เป็นการสมควรปรับปรุงระเบียบกรมวิทยาศาสตร์บริการว่าด้วยข้อมูลข่าวสารของราชการ พ.ศ. ๒๕๔๓ให้สอดคล้องกับการแบ่งส่วนราชการกรมวิทยาศาสตร์บริการใหม่ตามกฎกระทรวงแบ่งส่วนราชการกรมวิทยาศาสตร์บริการกระทรวงวิทยาศาสตร์และเทคโนโลยี พ.ศ. ๒๕๔๕ดังนั้น เพื่อให้การบริหาร การจัดระบบ การขอการอนุญาตและการบริการข้อมูลข่าวสารของราชการที่อยู่ในความครอบครองหรือควบคุมดูแลของกรมวิทยาศาสตร์บริการเป็นไปด้วยความเรียบร้อย รวดเร็วและมีประสิทธิภาพ ตามพระราชบัญญัติข้อมูลข่าวสารของราชการพ.ศ. ๒๕๔๐ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมวิทยาศาสตร์บริการว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกระเบียบกรมวิทยาศาสตร์บริการว่าด้วยข้อมูลข่าวสารของราชการ พ.ศ. ๒๕๔๓ บรรดากฎ ระเบียบ ข้อบังคับและคำสั่งอื่นใดของกรมวิทยาศาสตร์บริการในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการลูกจ้าง พนักงานราชการของกรมวิทยาศาสตร์บริการข้อ ๕ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใดๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้จัดทำไว้ในรูปของเอกสารแฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ที่อยู่ในความครอบครองหรือควบคุมดูแลของกรมวิทยาศาสตร์บริการหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการหน่วยงานในกรมวิทยาศาสตร์บริการหมายความว่า สำนัก โครงการ สำนักงานเลขานุการกรม กลุ่มพัฒนาระบบบริหารข้อ ๖ให้อธิบดีกรมวิทยาศาสตร์บริการรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมวิทยาศาสตร์บริการมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของราชการ ข้อ ๗ให้มี คณะกรรมการบริหารข้อมูลข่าวสารของราชการในกรมวิทยาศาสตร์บริการเรียกโดยย่อว่า กข.วศ. ประกอบด้วยรองอธิบดีกรมวิทยาศาสตร์บริการที่อธิบดีกรมวิทยาศาสตร์บริการมอบหมายเป็นประธานกรรมการรองอธิบดีกรมวิทยาศาสตร์บริการอื่นเป็นรองประธานกรรมการ ผู้อำนวยการสำนัก ผู้อำนวยการโครงการและเลขานุการกรม เป็นกรรมการให้หัวหน้าฝ่ายประชาสัมพันธ์สำนักงานเลขานุการกรม เป็นกรรมการและเลขานุการและบุคคลอื่นอีกไม่เกิน ๓ คนเป็นผู้ช่วยเลขานุการข้อ ๘ให้ กข.วศ.มีอำนาจและหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบการขอ การอนุญาต และการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่อาจไม่ต้องเปิดเผยหรือข้อมูลข่าวสารของราชการที่เป็นความลับของราชการตามระเบียบว่าด้วยการรักษาความลับของทางราชการ พ.ศ. ๒๕๔๔(๓) พิจารณาวินิจฉัยเกี่ยวกับการจัดทำและปรับปรุงข้อมูลข่าวสารของราชการที่ควรจัดเก็บไว้ที่กรมวิทยาศาสตร์บริการหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗)ดำเนินการอื่นใดตามที่อธิบดีกรมวิทยาศาสตร์บริการมอบหมายข้อ ๙การประชุม กข.วศ.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙มาใช้บังคับกับการประชุมคณะอนุกรรมการหรือคณะทำงานที่ กข.วศ. แต่งตั้งโดยอนุโลมข้อ ๑๑มติของ กข.วศ.ต้องได้รับความเห็นชอบจากอธิบดีกรมวิทยาศาสตร์บริการก่อนจึงจะดำเนินการตามมตินั้นได้หมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในกรมวิทยาศาสตร์บริการจัดส่งข้อมูลข่าวสารของราชการตามมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ที่อยู่ในความรับผิดชอบส่งให้ สำนักหอสมุดและศูนย์สารสนเทศวิทยาศาสตร์และเทคโนโลยีเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูข้อ ๑๓ในการดำเนินการตามข้อ ๑๒ให้หน่วยงานในกรมวิทยาศาสตร์บริการจัดให้มีเจ้าหน้าที่เพื่อควบคุมดูแล ตรวจสอบติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารของราชการและการอนุญาต ข้อ ๑๔การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาตให้เป็นไปตามหลักเกณฑ์ที่ กข.วศ. กำหนดข้อ ๑๕การขอข้อมูลข่าวสารของราชการตามหมายเรียกพยานเอกสารของศาลให้นำเสนออธิบดีกรมวิทยาศาสตร์บริการหรือผู้ได้รับมอบหมายพิจารณาอนุญาตและให้ข้าราชการผู้รับผิดชอบตั้งแต่ระดับ ๕ ขึ้นไปเป็นผู้รับรองสำเนาข้อมูลข่าวสารของราชการข้อ ๑๖ข้อมูลข่าวสารของราชการใดหากมีกฎหมาย ระเบียบอื่น หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นการเฉพาะการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสารของราชการ ข้อ ๑๗ให้สำนักหอสมุดและศูนย์สารสนเทศวิทยาศาสตร์และเทคโนโลยีดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่รวมทั้งจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ ที่ กข.วศ. กำหนดข้อ ๑๘ข้อมูลข่าวสารของราชการที่มีไว้เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ กข.วศ. กำหนดข้อ ๑๙การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่กข.วศ. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารของราชการตามวรรคหนึ่งให้ข้าราชการที่รับผิดชอบข้อมูลข่าวสารของราชการนั้นตั้งแต่ระดับ ๕ หรือเทียบเท่าเป็นผู้รับรองทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๐รายได้จากการขายหรือจำหน่ายข้อมูลข่าวสารของทางราชการตามข้อ๑๘ และค่าธรรมเนียมตามข้อ ๑๙ ให้ปฏิบัติตามระเบียบของทางราชการข้อ ๒๑การบริการข้อมูลข่าวสารของราชการให้ดำเนินการให้แล้วเสร็จโดยเร็วข้อ ๒๒การบริการส่งข้อมูลข่าวสารของทางราชการที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา และค่าใช้จ่ายในการส่ง ทั้งนี้ ให้ผู้อำนวยการสำนักหรือผู้อำนวยการโครงการ หรือเลขานุการกรมขึ้นไปเป็นผู้พิจารณาอนุญาตหมวด๕สถานที่บริการข้อมูลข่าวสารของราชการ ข้อ ๒๓ให้สำนักหอสมุดและศูนย์สารสนเทศวิทยาศาสตร์และเทคโนโลยีเป็นสถานที่ตรวจดู ศึกษาค้นคว้า ข้อมูลข่าวสารของราชการรวมทั้งจัดทำสำเนาข้อมูลข่าวสารของราชการด้วยให้ฝ่ายประชาสัมพันธ์ สำนักงานเลขานุการกรมเป็นสถานที่ติดต่อเพื่อขอรับข้อมูลข่าวสารของราชการที่มีไว้เพื่อเผยแพร่ จำหน่ายจ่ายแจก ให้คำแนะนำในการติดต่อกับหน่วยงานของรัฐและเป็นศูนย์ประสานงานกับหน่วยงานในกรมวิทยาศาสตร์บริการประกาศณ วันที่ ๘ มิถุนายน พ.ศ. ๒๕๕๐ชัยวุฒิเลาวเลิศอธิบดีกรมวิทยาศาสตร์บริการโสรศ/ผู้จัดทำ๒๓สิงหาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๙๘ ง/หน้า ๑๖/๑๖ สิงหาคม ๒๕๕๐